open-index/open-wikipedia-markdown huggingface dataset:
Oikean käden sääntö

**Oikean käden sääntö** on matematiikassa ja fysiikassa käytetty muistisääntö, jolla havainnollistetaan vektorien suuntia kolmessa ulottuvuudessa.

## Oikeakätinen koordinaatisto

Oikeakätinen koordinaatisto tarkoittaa koordinaatistoa, jossa katsottaessa kohti origoa pisteestä jonka kaikki koordinaatit ovat positiivisia, x-, y- ja z-akselit seuraavat toisiaan vastapäivään eli positiivisessa kiertosuunnassa. Tämä pätee myös kaksiulotteisessa koordinaatistossa.

## Vektoritulo
Oikean käden muistisääntöä voidaan käyttää ristitulon tuloksena olevan vektorin suunnan määrittämiseen. Vektoreiden \vec{a} ja \vec{b} ristitulo on
: \vec{a} \times \vec{b} = \vec{c}.
Oikean käden sääntö kertoo, mihin suuntaan vektori \vec{c} osoittaa. Laita oikean käden peukalo, etusormi ja keskisormi kohtisuoraan kulmaan toisiinsa nähden siten, että etusormi ja keskisormi muodostavat L-kirjaimen. Peukalo sojottaa nyt vektorin \vec suuntaan, etusormi on \vec{b} ja niiden ristitulo eli vektori \vec{c} osoittaa keskisormen suuntaan kuvan osoittamalla tavalla.

Sääntöä käytetään usein myös siten, että etusormi osoittaa vektorin \vec{a} suunnan, keskisormi \vec{b}:n ja näiden ristitulo on siten peukalon suuntaan \vec{c}. Esimerkiksi magneettikentän varattuun hiukkaseen aiheuttaman voiman suunta määritetään usein tällä tavoin. Silloin hiukkasen nopeusvektori osoittaa etusormen suuntaan, magneettikenttä keskisormen suuntaan ja voima peukalon suuntaan.

## Kierron suunnan kertova oikean käden sääntö
Mekaniikassa kiertävää liikettä kuvaavien vektorisuureiden suunnat kertova oikean käden sääntö: Jos oikeaa kättä pidetään nyrkissä siten, että sormet kiertyvät peukalon ympäri liikkeen kiertosuuntaan, osoittaa peukalo vektorin suunnan. Tällä tavalla voidaan selvittää esimerkiksi kulmanopeusvektorin suunta
, samoin vääntömomentin ja liikemäärämomentin.

## Sähkövirta ja sähkömagneettinen kenttä
Sähkövirta luo ympärilleen pyörteisen magneettikentän, jonka kenttäviivat kiertävät virtajohtimen ympäri. 

Asetettaessa sähköjohdin oikean käden kämmenelle siten että peukalo osoittaa virran suuntaan, niin muut sormet osoittavat  magneettikentän kiertosuunnan johtimen ympärillä. Vastaavasti, jos johdin asetetaan oikean käden kämmenelle siten että sormet osoittavat magneettikentän kiertosuuntaan, niin peukalo osoittaa virran suunnan.

Kelassa kulkevan virran ja kelaan syntyvän magneettikentän suunnat selviävät säännöllä, jossa oikea käsi kiedotaan kelan ympärille niin että virran kulkusuunta on kämmenestä sormiin päin. Tällöin peukalo osoittaa magneettikentän pohjoista. Vastaavasti, jos käsi asetetaan niin, että peukalo osoittaa magneettikentän pohjoista, niin sormet osoittavat virran suunnan kelan johtimissa.

## Lähteet

## Kirjallisuutta
* 
* 
* 

## Aiheesta muualla
Markus Puolakka

**Markus Esa Armus Puolakka** (s. 6. toukokuuta 1985 Pieksämäki) on suomalainen pikaluistelija ja pikaluisteluvalmentaja. 

Pikaluistelun maailmancupin osakilpailuihin Puolakka osallistui 17 kertaa vuosina 2005–2012 kilpaillen 100 ja 500 metrin matkoilla. Hän sijoittui kymmenen parhaan joukkoon kolmesti, kaikki 100 metrin matkalla. Vancouverin talviolympialaisissa 2010 Puolakka sijoittui 500 metrin kilpailussa 30:nneksi.

Urheilu-uransa jälkeen Puolakka toimi Suomen Luisteluliitossa nuorten olympiavalmentajana vuosina 2018–2021. Vuonna 2025 hän sai kuuden vuoden urheilun toimintakiellon dopingrikkomuksesta. Hän oli vuonna 2019 hankkinut ja välittänyt dopingaineita. Teko liittyi hänen yksityiselämäänsä.

Puolakkaa valmensi hänen isänsä Esa Puolakka, joka on myös ollut pikaluistelija ja osallistunut olympialaisiin.

## Lähteet
Jevgeni Abalakov

**Jevgeni Mihailovitš Abalakov** (, 17. helmikuuta 1907 Krasnojarsk, Venäjän keisarikunta – 24. maaliskuuta 1948 Moskova, Neuvostoliitto) oli neuvostoliittolainen vuorikiipeilijä. Hänet tunnetaan siitä, että hän kiipesi ensimmäisenä Qullai Ismoili Somonīn huipulle.

## Elämä

Jevgeni Abalakov toimi sekä kuvanveistäjänä että vuorikiipeilijänä. Hän valmistui vuonna 1932 Moskovan taideinstituutista ja ryhtyi Neuvostoliiton kuvataiteilijoiden liiton jäseneksi.

Pik Stalinan lisäksi hän kiipesi yli 50 merkittävän vuoren huipulle, teki Pamirin ja Tienšanin alueilla tieteellistä tutkimusta ja kartoitti näitä alueita. Toisen maailmansodan aikana hän toimi asevoimissa vapaaehtoisena ja opetti sotilaille vuorikiipeilyä.

Jevgeni Abalakov kuoli vuonna 1948 Moskovassa 41 vuoden ikäisenä. Hänen mukaansa on nimetty useita vuorenhuippuja Pamirissa, Tienšanissa ja muissa vuoristoissa. Lisäksi hänen ja hänen veljensä Vitali Mihailovitš Abalakovin mukaan on nimetty katu heidän kotikaupungissaan Krasnojarskissa.

## Aiheesta muualla
* ''Восходители. Евгений Абалаков''
Eero Ettala

**Eero Anselm Ettala** (s. 17. lokakuuta 1984 Helsinki) on suomalainen entinen lumilautailija. Hän on ollut vuodesta 2000 lähtien Nitro Snowboards -joukkueen jäsen. 

Ettala on ensimmäinen laskija, joka onnistui Double Backside Rodeo 1080:ssa. Hänen parhaat liikkeensä on taltioitu MDP-Filmille *Follow Me Around*. Ettala voitti vuoden 2010 X Gamesin slopestyle-kilpailun. Vuonna 2009 hän voitti arvostetun Big air -kilpailun Sapporossa.

Ettala on kertonut olevansa kiinnostunut kokeilemaan uusia asioita, jotta voisi kartoittaa mahdollisuuksiaan lumilautailu-uransa jälkeen: hän on kokeillut muun muassa TV-juontajan työtä. Eero Ettalasta kertova dokumenttielokuva *Ender* valmistui vuonna 2015. Keväällä 2016 Ettala vieraili ''Lakon ja Herban BOKSISSA''. Syksyllä 2016 hän juonsi MTV3:lla esitettyä ohjelmaa ''Ota rahat ja juokse'' ja siitä lähtien hän on jatkanut juontamista MTV3:lla, esimerkiksi keväällä 2018 hän juonsi ''Suomen surkeimman kuskin'' 5. kautta.

## Yksityiselämä
Ettala kihlautui radiojuontaja Tuija Pehkosen kanssa elokuussa 2019, he avioituivat joulukuussa 2019, saivat vuoden 2020 syyskuussa esikoispojan ja toinen lapsi syntyi elokuussa 2023.

## Televisio-ohjelmia
* *[[Ota rahat ja juokse]]* (2016, 2018, 2023)
* *[[Mestareiden mestari]]* (2017)
* *[[Suomen surkein kuski]]* (2018–)

## Lähteet
Ilpo Kauhanen

**Ilpo Kauhanen** (s. 21. lokakuuta 1973 Kuopio, Suomi) on suomalais-saksalainen jääkiekkomaalivahti. Hän pelasi 4 kautta (1994–1998) Suomen Jääkiekon SM-liigassa Tapparan paidassa. Hän edusti lisäksi useita eri joukkueita DEL-liigassa ja Saksan toiseksi korkeimmalla sarjatasolla, 2. Bundesliigassa, näihin joukkueihin kuuluvat EC Bad Tölz (1998–2001), Kassel Huskies (2001–2002), ERC Ingolstadt (2002–2003), Hannover Scorpions (2003–2005), Adler Mannheim (2005–2007), Heilbronner Falken (2007), Adler Mannheim (2007–2008), Füchse Duisburg (2008–2009), ERC Ingolstadt (2009–2010). Mannheimissa 2007 hän voitti DEL:n mestaruuden.

Kauhanen lopetti uransa kevääseen 2010. Kaudella 2011–2012 hän aloitti KalPan nuorten joukkueen maalivahtivalmentajana. DEL seura Schwenningen Wild Wings palkkasi Kauhasen maalivahtivalmentajaksi 20. heinäkuuta 2015.

Kauhanen on toiminut kasvattajaseuransa KalPan maalivahtivalmentajana vuodesta 2021 lähtien. Kauhanen on toiminut myös Saksan jääkiekkomaajoukkueen maalivahtivalmentajana.

## Lähteet
*

### Viitteet
Bora-luokan ohjusveneet

**Projekti 1239 Sivutš** on Venäjän laivaston ja entisen Neuvostoliiton laivaston ilmatyynyalusluokka, jonka alukset valmistuivat Neuvostoliitossa 1980-luvun lopulta lähtien. Luokkaa kutsutaan länsimaissa myös Bora-luokaksi. Luokan ensimmäinen ohjusvene oli *MRK-27 Sivutš*, joka nimettiin myöhemmin *Boraksi* (runkonumerolla 615).

## Suunnittelu
Alusten uppouma on 1&nbsp;050–1&nbsp;280 tonnia, nopeus 50–55 solmua, pituus 64,0–65,6 metriä. Käyttövoimana veneissä on kaksi 35&nbsp;000 hevosvoiman kaasuturbiinimoottoria. Miehistön määrä voi olla 35–68.

Ohjuksina aluksilla on 2 x 4 Moskit () -meritorjuntaohjusta. Ilmatorjuntana Osa-MA-järjestelmä, jossa on 20 x 9K33 Osa -ilmatorjuntaohjusta. Tykistöaseistuksena aluksissa on automaattinen 100 mm:n AK-100 ja kaksi gatling-tyyppistä 30 mm AK-630 -konetykkiä.

## Alukset
*MRK-27 Sivutš* valmistui 1988, mutta otettiin palvelukseen 1997 Mustanmeren laivastoon. Seuraava *Samun* (runkonumerolla 616) otettiin 2000 palvelukseen Itämeren laivastoon.

## Lähteet

## Aiheesta muualla
*www.bora-class.info  http://www.bora-class.info/eng/
Hilkka Talvio

**Hilkka Marjatta Talvio** (o.s. **Helenius**, 18. heinäkuuta 1928 Tampere – 8. marraskuuta 2022 Kangasala) oli suomalainen pikajuoksija, joka edusti Tampereen Kilpa-Veljiä 

Hän voitti naisten 100 metrin juoksun Suomen mestaruuden vuonna 1949 ajalla 12,9 sekuntia ja 1950 ajalla 12,8 sekuntia. Vuonna 1948 hän sai pronssia. Talvion henkilökohtainen ennätys oli 12,6, joka oli myös Suomen ennätys.

## Lähteet
Zaventem

**Zaventem** on kunta Vlaams-Brabantin maakunnassa, Flanderissa, Belgiassa. Kunta kuuluu Halle-Vilvoorden arrondissementtiin. 1. tammikuuta 2007 Zaventemissa oli 29&nbsp;034 asukasta ja väestötiheys oli 1&nbsp;051 asukasta neliökilometrillä. Pinta-alaa kunnalla on 27,62 km². Kunnan pormestari on Francis Vermeiren.

Virallinen kieli Zaventemissa, kuten koko Flanderissa, on hollanti. Kunnassa on myös pieniä vähemmistöjä monista maista Euroopan unionin alueelta, Yhdysvalloista ja Kanadasta. Lisäksi on ranskankielinen vähemmistö, joka on edustettuna kuudella jäsenellä Zaventemin 29-paikkaisessa kunnanvaltuustossa.

Zaventem muodostuu seuraavista osista (): Nossegem, Sint-Stevens-Woluwe ja Sterrebeek.

Brysselin lentoasema sijaitsee Zaventemin alueella. Zaventemin ystävyyskaupunki on Saksassa sijaitseva Blankenheim.

## Kuuluisia asukkaita

*Sandra Kim, vuoden 1986 Eurovision laulukilpailun voittaja
*Eric Van Rompuy, poliitikko ja ministeri
*Francis Vermeiren, poliitikko ja pormestari

## Lähteet

## Aiheesta muualla

*Kunnan virallinen kotisivu
Per-Erik Ekblom

**Per-Erik Ekblom** (8. huhtikuuta 1928 – 6. toukokuuta 1993) oli suomalainen kirjeshakinpelaaja ja shakkitoimitsija.

Ekblom kuului 1961 Suomen kirjeshakkiliiton (FCCF) perustajiin. FCCF:ssä hän toimi sihteerinä ja puheenjohtajana. Hänen ansiotaan oli se, että suomi pääsi ICCF:n jäseneksi vuonna 1963 ja Vuodesta 1966 lähtien hän toimikin FCCF:n kontaktina maailmanlaajuisessa ICCF:ssä. Hän toimi vuodesta 1968 vuoteen 1975 ICCF:n tilintarkastajana. Hänestä tuli myös vuonna 1985 virallinen kirjeshakkituomari. Hänet palkittiin vuonna 1985 hopeisella ICCF:n Bertl von Massow-mitalilla ja kaksi vuotta myöhemmin kultaisella. Vuonna 1988 hänelle myönnettiin FCCF:n huomionosoituspalkinto.

Kirjeshakissa hän osallistui usein kansalliseen mestaruusturnaukseen, jossa hän 1960-luvulla sijoittui kahdesti viidenneksi.
Alex Järvinen

**Alex (Alexander) Järvinen** (26. heinäkuuta 1884, Asikkala – 8. joulukuuta 1921) oli suomalainen painija. Järvinen saavutti Helsingin MM-kilpailuissa 1911 pronssia raskaassa sarjassa. Samana vuonna epävirallisissa MM-kilpailuissa Berliinissä hän voitti kultaa. Myöhemmin Järvinen toimi ammattilaispainijana eri puolilla maailmaa. Vuonna 1911 hän voitti raskaan sarjan Suomen-mestaruuden Viipurissa käydyissä kilpailuissa. Järvinen kuului Helsingin Jyryn perustajajäseniin.

## Lähteet
Aviancan lento 11

**Aviancan lento 11** oli reittilento, joka lähti Pariisista 27. marraskuuta 1983 klo 22.25 paikallista aikaa. Koneen reitin piti kulkea Madridin kautta Bogotáan, Kolumbiaan. Ollessaan laskeutumassa Madridiin kone joutui onnettomuuteen, jossa menehtyi 162 matkustajaa ja kaikki 19 miehistön jäsentä. 11 matkustajaa selvisi loukkaantumisilla.

Kone nousi matkalentokorkeuteen lentopinnalle 370. Kone otti yhteyden Madridin aluelennonjohtoon (ACC) 23.31 saaden selvityksen Madridin VOR:lle Pamplonan, Barahonan ja Castejónin kautta. Kello 23.46 Madrid selvitti koneen alas lentopinnalle 190.

Kello 23.56 Madridin aluelennonjohto selvitti koneen lentopinnalle 90 sekä luovutti koneen Madridin lähestymislennonjohdolle. Lähestymislennonjohto selvitti koneen ILS-lähestymiseen Barajasin kiitotielle 33. Kello 0.03 Madridin torni antoi Aviancalle laskeutumisselvityksen. Koneen piti aloittaa loppulähestyminen oikealla kaarrolla Madridin VOR-majakan päältä, mutta lentäjä aloitti kaarron liian aikaisin ja kone joutui alueen minimilaskeutumiskorkeuden alle.

Koneen oikea pääteline sekä ulommainen moottori osuivat noin 685 metrin (2&nbsp;247 jalan) korkeudessa kukkulaan. Kolme sekuntia myöhemmin kone osui toiseen kukkulaan, kuusi sekuntia myöhemmin kolmanteen kukkulaan ja neljännellä osumalla koneen oikea siipi repesi irti. Repeämän seurauksena kone teki kärrynpyörän, hajosi viiteen kappaleeseen ja pysähtyi maastoon nurin päin.

Koneessa oli 173 matkustajaa ja 19 miehistön jäsentä. Matkustajista 162 kuoli ja 11 selviytyi loukkaantumisilla. Kaikki miehistön jäsenet menehtyivät. Kuolleiden joukossa olivat muun muassa perulainen runoilija Manuel Scorza, meksikolainen kirjailija Jorge Ibargüengoitia ja uruguaylainen kriitikko Ángel Rama.

Turmakone, Boeing 747, rekisterinumeroltaan HK-2910, oli vuokrattu SAS:lta Aviancalle.

## Lähteet
Kari Laukkanen

**Kari Laukkanen** (s. 14. joulukuuta 1963 Pielavesi) on suomalainen jalkapallovalmentaja ja entinen jalkapalloilija. Hän oli pelipaikaltaan maalivahti. 

Laukkanen aloitti uransa vuonna 1982 Kuopion Palloseurassa. Vuonna 1986 Laukkanen vaihtoi belgialaiseen Cercle Bruggeen, jolloin hän pelasi jo Suomen maajoukkueen aloittavana maalivahtina. Hän palasi Kuopioon pelattuaan vain yhden kauden Belgiassa. Pian kuitenkin saksalainen Stuttgarter Kickers palkkasi hänet.

Kickersissä Laukkanen vietti menestyksekästä aikaa, vuonna 1988 hän onnistui joukkueineen nousemaan yhdeksi kaudeksi Bundesliigaan. Laukkanen oli Kickersin ykkösmaalivahti, mutta lopulta hän kuitenkin vaihtoi niin ikään 2. Bundesliigassa pelanneeseen SV Waldhof Mannheimiin. Aluksi hän toimi joukkueen varamaalivahtina, mutta ensimmäisen kauden puolivälin jälkeen hänestä tuli Mannheimin ykkösmaalivahti. Laukkasella on edelleen hallussa yhden kauden aikana päästettyjen maalien ennätys. Kahdeksan vuoden ammattilaisuransa Saksassa jälkeen Laukkanen siirtyi takaisin Suomeen. Hän pelasi Finnairin Palloilijoissa sekä Hangö Idrottsklubbissa ja lopetti uransa 1999 Riihimäen Palloseurassa.

Ammattilaisuransa jälkeen Laukkanen toimi valmennustehtävissä Hongassa. Vuodet 2005–2013 Laukkanen toimi NJS:n valmennuspäällikkönä. Tammikuusta 2014 lähtien Laukkanen on toiminut Kauklahden Pyrinnön valmennuspäällikkönä. Hän on toiminut myös Suomen alle 21-vuotiaiden jalkapallomaajoukkueen osatoimisena valmentajana ja joukkueenjohtajana vuodesta 2002.

Laukkasen perheeseen kuuluu vaimo ja kaksi poikaa.

## Lähteet
* 
* 
* 
* 
### Viitteet
Visa (puu)

**Visa** on siemenen kautta periytyvä puun ominaisuus, jota esiintyy eniten koivuilla ja nimenomaan rauduskoivulla, mutta sitä tavataan myös hieskoivulla, harmaa- ja tervalepällä, pihlajalla, raidalla ja vaahteralla. Visautunut puu kasvaa tavallista hitaammin.

Visa näkyy puussa tietynlaisina kuvioina. Puussa on tavanomaista leveämpiä ydinsäteitä ja poikkeuksellisesti suuntautunutta solukkoa. Siihen liittyy kuoren osien jääminen rungon sisään.

Koivussa saattaa olla muunkinlaista kuviointia, joka muodostaa lainekuvioita ja silloin on kyseessä loimukoivu, jota käytetään huonekaluteollisuudessa, samoin kuin visapuuta.

## Katso myös
* Visakoivu

## Lähteet
* Visaseura
Visa

**Visa** tai **Wisa** voi tarkoittaa seuraavia asioita:

*Visa, luottoyritys
*Visa, miehen etunimi
*visa, puun, usein koivun, perinnöllinen muunnos
*visa, tietokilpailu
*Citroën Visa, vuosina 1978–1988 valmistettu automalli
*Visa tai Wisa, suomalaisena sukunimenä:
**Ari Visa (s. 1958), signaalinkäsittelyn professori
**Sakari Visa (s. 1940), Suomen merivoimien komentaja 1990–1996
**Sebastian Visa (s. 1994), tanssija, koreografi ja muusikko
**Viljo Visa (s. 1880), ammattiyhdistysjohtaja ja toimittaja
**Woldemar Wisa (1892–1955), jääkärikapteeni
Marie-Louise von Bergmann-Winberg

**Marie-Louise von Bergmann-Winberg** (s. 9. kesäkuuta 1946 Helsinki) on suomalais-ruotsalainen valtiotieteiden professori Keski-Ruotsin yliopistossa, Östersundissa. 

Hänen vanhempansa olivat Georg-Håkan von Bergmann (1915–1981) ja hänen vaimonsa Else-May (1924–2012).

Hän tuli ylioppilaaksi Nya svenska samskolanista ja opiskeli Helsingin yliopistossa ja väitteli tohtoriksi vuonna 1987 väitöskirjallaan *Wohlfahrt, Lebensniveau und Lebensweise im deutsch-deutschen Vergleich.* Se käsitteli talouspolitiikkaa Itä- ja Länsi-Saksan valtioissa hyvinvoinnin ja elämäntapojen kautta. Hänen myöhemmät tutkimuksensa koskevat pääasiassa aluekehitystä ja yrittäjyyttä.

## Aiheesta muualla
* CV yliopiston sivulla
Ricky Rubio

**Ricard ”Ricky” Rubio Vives** (s. 21. lokakuuta 1990 El Masnou, Barcelonan maakunta) on espanjalainen koripalloilija, pelipaikaltaan pelintekijä. Hänet tunnetaan erityisesti hyvästä pelinäkemyksestään sekä pallonkäsittelytaidostaan.

Rubio on edustanut myös Espanjan maajoukkuetta, jossa hän on saavuttanut muun muassa kaksi olympiamitalia, maailmanmestaruuden ja kaksi Euroopan mestaruutta. Hänet valittiin Kiinan MM-turnauksen 2019 arvokkaimmaksi pelaajaksi.

## Ura
### Seurajoukkueet
Rubio debytoi Espanjan pääsarjassa ACB:ssä 15. lokakuuta 2005 kaikkien aikojen nuorimpana pelaajana. Euroliigassa hän debytoi 24. lokakuuta 2006. Rubio on voittanut kasvattajaseuransa Joventut Badalonan riveissä FIBA EuroCupin vuonna 2006 sekä ULEB Cupin ja Copa del Reyn vuonna 2008. Rubio osallistui , jossa Minnesota Timberwolves varasi hänet numerolla viisi. Kesällä 2009 Rubio siirtyi FC Barcelona Bàsquetiin kuusivuotisella sopimuksella. 

Kesäkuussa 2011 ilmoitettiin, että Rubio pääsi Minnesota Timberwolvesin kanssa sopimukseen ja pelaa kaudesta 2011–2012 lähtien NBA:ssa. Rubion tulokaskausi Minnesotassa jäi 41 ottelun mittaiseksi joulukuuhun asti kestäneen työsulun ja ottelussa Los Angeles Lakersia tulleen polvivamman takia. 

Yli yhdeksän kuukauden toipumisjakson vuoksi myös Rubion toisen kauden aloittaminen venyi joulukuulle saakka. Paluun kentille hän teki 19. joulukuuta, ottelussa Dallas Mavericksia vastaan.

Myös kausi 2014–2015 jäi Rubiolta vajaaksi loukkaantumisen vuoksi, syynä tuolla kertaa nilkkavamma. Hän pystyi pelaamaan kaudella yhteensä 22 ottelua. Rubio pelasi Minnesota Timberwolvesissa kaikkiaan kuusi kautta. Parhaan pistekeskiarvonsa (11,1), kuten myös parhaan syöttökeskiarvonsa (9,1) hän saavutti näistä viimeisellä, kaudella 2016–2017. Kesällä 2017 Rubio siirtyi Utah Jazziin, jolta Timberwolves sai vaihdossa ensimmäisen kierroksen varausvuoron.

Heinäkuussa 2019 Rubio siirtyi Phoenix Sunsiin kolmivuotisella ja 51 miljoonan dollarin arvoisella sopimuksella.

Elokuussa 2021 Rubio siirtyi pelaajakaupan myötä Cleveland Cavaliersiin.

### Maajoukkue
Rubio johdatti Espanjan mestaruuteen alle 16-vuotiaiden EM-kilpailuissa vuonna 2006, ja hänet valittiin turnauksen arvokkaimmaksi pelaajaksi. Ensimmäisen miesten maaottelunsa Rubio pelasi 18. heinäkuuta 2008. Hän saavutti Espanjan riveissä hopeaa 2008 olympiaturnauksessa.

Vuoden 2012 olympiaturnauksen Rubio joutui jättämään väliin loukkaantumisensa vuoksi. Rio de Janeiron kesäolympialaisissa 2016 hän voitti pronssia. Kiinan MM-kilpailuissa 2019 Espanja voitti maailmanmestaruuden, ja Rubio valittiin lopputurnauksen arvokkaimmaksi pelaajaksi sekä tähdistökentälliseen. Tokion kesäolympialaisissa 2020 Rubion edustama Espanja putosi puolivälierissä.

## Lähteet

## Aiheesta muualla

*Ricky Rubion virallinen sivusto  
*Rubio ACB:n sivustolla  
*Rubio Euroliigan sivustolla 
*
Izegem

**Izegem** on kaupunki Länsi-Flanderin provinssissa, Flanderissa, Belgiassa. Kaupunki kuuluu Roeselaren arrondissementtiin. 1. tammikuuta 2007 Izegemissä oli 26&nbsp;486 asukasta ja väestötiheys oli 1&nbsp;039 asukasta neliökilometrillä. Pinta-alaa kaupungilla on 25,48 km². Kaupungin pormestari on Gerda Mylle.

Kaupungissa on noin 900 rekisteröityä yritystä. N63-valtatie yhdistää kaupungin Courtrayhyn ja Roeselareen ja E403-moottoritie Courtrayhyn ja Bruggeen. Lisäksi E17-moottoritie (Lille–Courtray–Gent–Antwerpen) kulkee kaupungin alueella. Kaupungin alueella sijaitsevan kanavan varrella on myös satama. Lisäksi rautatie yhdistää Izegemin Courtrayhyn ja Bruggeen.

Izegemin ystävyyskaupungit ovat Bad Zwischenahn Saksassa, Bailleul Ranskassa, Zlín Tšekissä ja Hotton Valloniassa.

## Kaupunginosat

Izegem muodostuu seuraavista osista (): 

## Kuuluisia asukkaita

* Filip Bardoel, jousiampuja
* Tine Bossuyt, uimari
* André Bourgeois, entinen ministeri
* Geert Bourgeois (s. 1951), ministeri
* Frans Brouw, pianisti
* Johan Bruyneel (s. 1964), pyöräilijä
* Veerle Dejaeghere, urheilija
* Guido Depraetere (1946–2006), televisiojuontaja ja -tuottaja ja poliitikko
* Niko Eeckhout (s. 1970), pyöräilijä
* 't Hof van Commerce, länsiflanderilainen hiphopryhmä
* Flip Kowlier (s. 1976), laulaja
* Jean-Marie Lermyte (s. 1946), kirjailija
* Jan Michiels (s. 1966), pianisti
* Patrick Sercu (s. 1944), pyöräilijä
* Geert Spillebeen, kirjailija
* Ulla Werbrouck (s. 1972), judoka

## Lähteet

## Aiheesta muualla

*Kaupungin virallinen kotisivu
Arto Koskinen

**Arto Koskinen** (s. 20. tammikuuta 1962 Alatornio) on suomalainen elokuvaohjaaja, joka on tehnyt lukuisia dokumentti- ja TV-elokuvia. Hänen esikoisohjauksensa, pitkä näytelmäelokuva *[[Kahlekuningas (elokuva)|Kahlekuningas]]*, sai ensi-iltansa 2001. *Kahlekuningas* valittiin muun muassa Berliinin elokuvajuhlien kilpasarjaan lastenelokuvien kategoriaan, se sai parhaan miessivuosa-Jussin (Heikki Hela) ja parhaan äänisuunnittelun Jussin (Olli Pärnänen), ja se oli ehdolla myös parhaasta käsikirjoituksesta. Elokuva voitti myös palkinnon parhaasta esikoisohjauksesta Durangon elokuvajuhlilla 2004.

## Ura
Koskinen opiskeli aluksi arkkitehtuuria Oulussa. Hän valmistui Taideteollisen korkeakoulun käsikirjoitus- ja ohjauslinjalta 1993. Koskisen ensimmäinen dokumentti *Henkinen arkkitehtuuri* (1990) tutkii unkarilaisen Imre Makoveczin arkkitehtuuria. Koskisen ensimmäisessä fiktiossa *Sukellus* (1989) pienen yhteisön rauha järkkyy, kun rannalta löytyy tytön ruumis. Elokuva voitti pääpalkinnon Cineurope 1991 -festivaaleilla Firenzessä. Muita Koskisen uran alkuvuosien lyhytfiktioita ovat *Kesän viimeinen päivä* (1992) ja *Avaruuden musta kivi* (1994).

Koskisen lyhytdokumenteista Esa Illin kanssa Yle TV1 -kanavalle toteutettu *Ennätysten tekijät* (1993) kuvaa ihmisiä, jotka yrittävät päästä Guinnessin ennätysten kirjaan mitä omituisimmilla tavoilla. Dramatisoidussa dokumentissa *Aivan tavallinen pankkirosvo* (1995) Heikki Määttänen esittää sympaattista reppanaa, joka joutuu hankaluuksiin, kun häneltä varastetaan työttömyyskorvaukset. Vuonna 1996 syntyivät *Mitäs me salamaniskemät*, *Haudattu tuntemattomana* ja *Me valehtelijat*. Niitä seurasi *Kuka oli Felix Kersten?* (1998), dokumentti ristiriitaisesta hahmosta Heinrich Himmlerin hierojasta ja vakoojasta Felix Kerstenistä. 

Vuonna 2004 Arto Koskinen ohjasi dokumentin *Joki taivaalla* kuvataiteilija Osmo Rauhalasta, ja vuonna 2012 valmistui dokumentti jalkapalloilija Jari Litmasesta nimellä *[[Kuningas Litmanen]]*. Vuonna 2013 valmistui dokumenttielokuva *[[Epävirallinen linja]]*, Suomen vähemmän tunnetusta roolista Viron itsenäistymisprosessissa.

Koskisen seuraava dokumentti kertoi suomalaisen matkapuhelimen tarinan. *[[Nokia Mobile – Matkapuhelimen tarina]]* (2017) valittiin Amsterdamissa järjestettävän IDFA-dokumenttifestivaalin Panorama-sarjaan.

## Lähteet

## Aiheesta muualla
*
*
Live in Munich 1977

**Live in Munich 1977** on Rainbow'n vuonna 2006 julkaistu livealbumi, joka on äänitetty Münchenissä lokakuussa 1977. 
Konsertti julkaistiin myös LP- ja DVD-formaatissa.

## Kappaleet
### CD 1
#  
#  
#  
#  
#  

### CD 2
#  
#  
# 

## Kokoonpano
* Ritchie Blackmore &ndash; kitara
* Ronnie James Dio &ndash; laulu
* Cozy Powell &ndash; rummut
* Bob Daisley &ndash; basso 
* David Stone &ndash; kosketinsoittimet

## Arvostelut
* Allmusic () 
* Imperiumi (8/10) 

## Lähteet
Beaten into Submission

**Beaten into Submission** on Profane Omenin ensimmäinen studioalbumi, joka on julkaistu vuonna 2006.

Albumi nousi Suomen virallisen listan sijalle 28.

## Kappaleet
#
#
#
#
#
#
#
#
#
#

## Kokoonpano
* Jules Näveri – laulu
* Williami Kurki – kitara
* Andy J. Bonfire – kitara
* Tuomas "Tomppa" Saarenketo – basso
* Samuli Mikkonen – rummut

## Arvostelut
* Imperiumi.net: 9–/10
* Lammaszine: *positiivinen*

## Lähteet

## Aiheesta muualla
* 
*
Syöksypommittaja

**Syöksypommittaja** on kevyesti aseistettu, useimmiten yksimoottorinen pommikone, joka on suunniteltu pudottamaan pomminsa syöksymällä suuressa kulmassa (70°–90°) pommitettavaan kohteeseen nähden. Syöksypommittajia käytetään yleensä bunkkerien, panssarivaunujen sekä pienten ja keskisuurten vihollislaivojen tuhoamiseen. Koneiden pommilasti on yleensä kevyt, jotta ilmataisteluista selviäminen ja pommittajan hallinta syöksylennossa olisi mahdollista. Kohteiksi voivat silti kelvata asekolonnat sekä erilaiset teollisuuslaitokset.

Ensimmäisiä syöksypommittamiseen tarkoitettuja lentokoneita käyttivät saksalaiset joukot Espanjan sisällissodassa. Natsi-Saksassa kehitettiin myös Junkers Ju 87 -syöksypommittaja (, lyhennettynä *Stuka*), jolla sodittiin laajassa mitassa aina toisen maailmansodan loppuun ja josta kehkeytyi yleisesti tunnetuin konemallinsa edustaja.

Toisen maailmansodan jälkeen hävittäjäkoneiden varustaminen raketeilla, ilmatorjunnan kehittyminen sekä itseohjautuvat ohjukset tekivät syöksypommittajista, kuten monista muistakin pitkälle erikoistuneista sotilaskonetyypeistä (saattohävittäjät yms.), tarpeettomia. Nykyaikaiset hävittäjäpommittajat käyttävät kuitenkin samankaltaisia hyökkäystaktiikoita kuin syöksypommittajat.

## Joitain Toisen maailmansodan syöksypommittajia
* Junkers Ju 87 *Stuka*
* Junkers Ju 88 (oli käytössä myös Suomessa, kykeni sekä syöksy- että ns. vaakapommitustehtäviin)
* Petljakov Pe-2 (sekä Petljakov Pe-3, edellisen lähes identtinen jatkokehitysversio, konetyypin rynnäkköversio)
* Loire-Nieuport LN.401 (ranskalais-koneen tukialusversio ei koskaan valmistunut)
* Vultee V-35 Vengeance (eräs harvoja Liittoutuneiden ns. "puhtaita" syöksypommituskoneita)
* Douglas SBD Dauntless
* Aichi D3A *"Val"*
Iiro Itämies

**Iiro Itämies** (s. 8. heinäkuuta 1972 Rauma) on suomalainen entinen jääkiekkomaalivahti, joka edusti Asplöven HC:n joukkuetta Ruotsin jääkiekon 1. divisioonassa. Nykyään hän toimii Kärppien junioreissa maalivahtivalmentajana.

Itämies debytoi kaudella 1989–1990 Oulun Kärpissä, jossa hän pelasi viisi kokonaista kautta ennen siirtymistään Kiekko-Espoon riveihin kaudelle 1994–1995. Kaudella 1997–1998 hän teki nopean vierailun Kölner Haiessa, josta hän seuraavaksi kaudeksi siirtyi Tapparaan. Tämän jälkeen Itämies siirtyi pelaamaan Saksan toiseksi korkeinta sarjatasoa EC Wilhelmshaven-Stickhausenin paidassa. Seuraavat kaudet hän vietti ES Weißwasserin riveissä, jossa hän nousi seuran ykkösmaalivahdiksi.
Liimatainen (nimimerkki)

**Liimatainen** oli presidentti Urho Kekkosen nimimerkki *[[Suomen Kuvalehti|Suomen Kuvalehdessä]]* vuosina 1966–1975. Liimataisen pakinoita ilmestyi lehdessä kaikkiaan yli 300. Nimimerkki pysyi salaisuutena pitkään, mutta 1960–1970-luvun vaihteessa kirjoittaja tunnettiin jo varsin laajasti. Urho Kekkonen julkaisi Liimataisen nimellä kaksi pakinakokoelmaa, *Tuosta poikki – jukolauta* vuonna 1968 ja *Pahaksi on päässyt* vuonna 1970.

Kekkonen lopetti Suomen Kuvalehteen kirjoittamisen vuonna 1975 sen jälkeen, kun lehti oli palkannut pakinoitsijakseen *[[Suomen Sosialidemokraatti|Suomen Sosialidemokraatista]]* erotetun ”Simpan” eli Simo Juntusen, joka oli julkisuudessa arvostellut voimakkaasti Kekkosta ja tämän politiikkaa.

Kekkosen käyttämiä muita nimimerkkejä olivat muun muassa Känä, Mies suomalainen, Pekka Peitsi, Urho Sorsimo ja Veljenpoika.

Kekkonen vaati vuonna 1968 Suomen Kuvalehdessä nimimerkillään, että ”liekkiviinaksi” kutsutun spriin myyminen kiellettäisiin. 

## Lähteet
*

### Viitteet

## Kirjallisuutta
* 

## Aiheesta muualla
* Liimataisen vangit Suomen Kuvalehti 17.9.2007.
Jonathan Gilbert

**Jonathan Gilbert** (s. 10. heinäkuuta 1968) on yhdysvaltalainen näyttelijä. Hän näytteli vuosina 1974–1983 NBC:n tuottamassa televisiosarjassa *[[Pieni talo preerialla (televisiosarja)|Pieni talo preerialla]]* Willie Olesonia.

Näyttelijät Barbara Crane (o.s. Cowan) ja Paul Gilbert ovat Gilbertin adoptiovanhempia. Hänen sisarensa ovat näyttelijä Melissa Gilbert, joka esitti Laura Ingallsia *Pienessä talossa preerialla*, sekä näyttelijä Sara Gilbert. 

Jonathan Gilbert on yksi kuudesta näyttelijästä, jotka olivat mukana *Pieni talo preerialla* -sarjassa alusta loppuun saakka, lukuun ottamatta pilottielokuvaa. Muut viisi ovat Michael Landon, Melissa Gilbert, Richard Bull, Kevin Hagen ja Dabbs Greer.

Sarjan päätyttyä Gilbert valmistui Hamilton Collegesta sekä myöhemmin Bernard M. Baruch College's Zicklin School of Businessistä. Hän on työskennellyt myös pörssivälittäjänä New Yorkissa.

## Aiheesta muualla
*
Joel Vilkki

**Joel Adiel Vilkki** (8. elokuuta 1899 – 14. heinäkuuta 1976) oli suomalainen opettaja, joka toimi Someron yhteiskoulun rehtorina vuosina 1929–1936 ja 1941–1960.

## Henkilöhistoria
Vilkin puoliso oli Suoma Eliisa Kallo, heidän pojastaan Panu Vilkistä (1927–2026) tuli lastenkirurgi. Tytär Heljä (s. 1935) avioitui taidemaalari Mauri Favénin kanssa.

Vilkki toimi kauemmin kuin kukaan muu Someron yhteiskoulun rehtorina ja oli arvostettu opettaja. Vilkin aikaa Someron yhteiskoulun rehtorina, tähän liittynyttä, aikanaan tunnettua Someron koulujupakkaa 1930-luvulla sekä Vilkin kasvatusihanteita on käsitelty Sampo Haahtelan romaanissa *Idealistit*.

Vilkki oli esperanton edelläkävijöitä Suomessa ja yhä käytössä olevan *Suomi-esperanto-suomi* -taskusanakirjan kirjoittaja. Ainutlaatuista oli esperanton ottaminen koulun oppiaineeksi Vilkin aikana. Vilkin oppilaana esperantoa opiskelivat muiden muassa M. A. Numminen ja Severi Parko.

Kiiruun puisto, jonka Vilkki kasvatti omistamansa Kiiruun talon ympärille, on Someron keskustaajaman maamerkkejä.

Someron Jaatilan Rankkulassa on Vilkin mukaan nimetty Joel Vilkin tie. Kiiruun puistossa Kiiruun talon edustalla paljastettiin vuonna 1999 Mauri Favénin suunnittelema Joel Vilkin muistomerkki sekä Joel ja Suoma Vilkin elämäntyöstä kertova Joel ja Suoma Vilkin muistolaatta.

## Teokset
* 
* 
* 

### Suomennos
*  (novialin kielen perusteos)

## Lähteet
*

### Viitteet

## Aiheesta muualla
*
*
* Joel Vilkki : Englannin oppikoulu. Suomalaisen koulumiehen huomioita, Helsingin Sanomat, 28.03.1939, nro 84, s. 4, Kansalliskirjaston digitaaliset aineistot
Witwisit Hiranyawongkul

**Witwisit Hiranyawongkul** (; s. 20. heinäkuuta 1989) on thaimaalainen näyttelijä. Hän on kotoisin Chiang Maista. Hän tuli tunnetuksi roolillaan elokuvassa *[[The Love of Siam]]* (2007). 

## Aiheesta muualla
*
Ivar Hinz

**Ivar Johannes Heinrich Alexander Hinz** (22. elokuuta 1898 Viipuri – 25. helmikuuta 1953) oli suomalainen jääkärimajuri. Hänen vanhempansa olivat liikemies Johannes Hinz ja Anna Duncker. Hänet vihittiin avioliittoon vuonna 1920 Martta Rokan kanssa.

## Opinnot
Hinz kävi neljä luokkaa Viipurin ruotsalaista lyseota.

## Jääkärikausi

Hinz liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 20. syyskuuta 1916, josta hänet siirrettiin 19. huhtikuuta pataljoona 1. komppaniaan ja suoritti Libaussa järjestetyn sotakoulun B-kurssin vuonna 1917.
 
## Suomen sisällissota
:*Katso myös: [[Suomen sisällissota]]*
Hinz saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan muonitusupseeriksi 8. jääkäripataljoonaan, josta hänet siirrettiin 24. maaliskuuta 1918 lähettiupseeriksi 4. Jääkärirykmenttiin ja edelleen 30. huhtikuuta 1918 alkaen 2. Jääkäriprikaatin esikuntaan. Hinz otti osaa sisällissodassa taisteluihin Viipurissa.

## Sisällissodan jälkeinen aika
Hinz palveli sisällissodan jälkeen lähettiupseerina 2. Jääkäriprikaatin esikunnasta muodostetussa 2. Divisioonan esikunnassa, josta hänet siirrettiin 24. huhtikuuta 1919 komppanianpäälliköksi Viipurin vartiopataljoonaan, josta muodostettiin myöhemmin Viipurin paikallispataljoona. Hänet siirrettiin 1. tammikuuta 1921 II Polkupyöräpataljoonaan, missä hänet määrättiin ensin 2. komppanian päälliköksi ja 16. helmikuuta 1921 alkaen nuoremmaksi upseeriksi. Autopataljoonaan hänet siirrettiin 20. huhtikuuta 1921 nuoremmaksi upseeriksi. Armeijasta hän erosi 22. helmikuuta 1922 ja siirtyi myyjäksi Systema Oy:lle Helsinkiin, josta hänet siirrettiin saman yrityksen Vaasan konttorin johtajaksi Vaasaan vuonna 1923. Hän palveli konttorin johtajana vuoteen 1931 saakka, kunnes hänestä tuli Systeman omistaja ja johtaja 15. syyskuuta 1931 alkaen. Hän toimi myös Vaasan katsastusalueen moottoriajoneuvojen katsastusmiehenä 1. syyskuuta 1926 lähtien.

## Talvi- ja jatkosota
Hinz osallistui talvisotaan 5. Kuljetusjoukkojen esikunnan päällikkönä ja jatkosodan puhjettua hänet komennettiin Päämajan alaisen 8. Kuljetusjoukkojen esikunnan päälliköksi, joka oli vuodesta 1942 alkaen alistettu Esikunta-Roille, josta hän siirtyi juuri ennen sodan päättymistä Vaasan liikennepiirin päälliköksi. Sotien jälkeen hän palasi Vaasaan katsastusmieheksi. Hänet haudattiin Vaasaan.

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
EMDR

**EMDR** (*Eye Movement Desensitization and Reprocessing*) on silmänliikkeisiin perustuva, varsinkin traumaterapiassa käytetty hoitomenetelmä. Sen tarkoituksena on auttaa potilasta selviämään jostain psyykkisestä traumasta, joka saattaa edelleen painaa mieltä ja häiritä ihmisen normaalia elämää. Menetelmän on kehittänyt kalifornialainen psykologi Francine Shapiro.

EMDR-menetelmässä muistikuvia neutraloidaan ja muutetaan ohjattujen silmäliikesarjojen avulla. Hoidon toteuttamiseen kuuluu kahdeksan vaihetta. Hoito alkaa asiakkaan hoidon suunnittelemisesta. Liikesarjaan kuuluu silmien kääntämistä puolelta toiselle. EMDR-terapiassa käydään yleensä 5–10 kertaa. EMDR-menetelmää käytetään tyypillisesti osana laajempaa, muita terapiamenetelmiä käsittävää hoitoa; se ei ole itsenäinen terapiamuoto. 

## Lähteet

## Aiheesta muualla
* Trauma ja dissosiaatio: Silmänliiketerapia (EMDR) 
* (Suomen EMDR) (emdr.fi)
Jt

**Jt** tarkoittaa seuraavia:

* Jakobstads Tidning (**JT**) oli vuosina 1898-2008 ilmestynyt Pietarsaarelainen suomenruotsalainen sanomalehti, joka yhdistyi kokkolalaisen Österbottningen -sanomalehden kanssa 23. toukokuuta 2008 uudeksi Österbottens Tidning (ÖT) -sanomalehdeksi
* .
Mario Maurer

**Mario Maurer** (; s. 4. joulukuuta 1988 Bangkok) on thaimaalainen näyttelijä. Hän tuli tunnetuksi roolistaan elokuvassa *[[The Love of Siam]]* (2007). Hän on työskennellyt myös hip hop -muusikkona yhdessä veljensä Marcon kanssa. Hän on myös näytellyt elokuvassa Friendship.

Maurerin isä on saksalainen.

## Aiheesta muualla

*
Ju

**Ju** tarkoittaa seuraavia:

* 
* .

## Henkilöt
Ju on seuraavien henkilöiden nimi:

* Huang Ju (1938–2007), Kiinan varapääministeri, Kiinan kommunistisen puolueen politbyron jäsen
* Li Ju (s. 1976), kiinalainen pöytätennispelaaja.
Neighbours

**Neighbours** on FremantleMedia Australian tuottama australialainen saippuasarja, jota esitettiin 18. maaliskuuta 1985 ja 28. heinäkuuta 2022 välisenä aikana. *Neighbours* on voittanut lukuisia Logie-palkintoja. Vuonna 1986 sarjan esittäminen alkoi myös Britanniassa. Poplaulaja Kylie Minogue aloitti julkisen uransa näyttelijänä sarjassa. Tunnusmusiikin sarjaan on säveltänyt brittiläinen Tony Hatch.

Sarjan tapahtumat sijoittuvat Erinsboroughiin, Melbournen kuvitteelliseen esikaupunkiin. Keskiössä ovat Ramsay Streetin ja sen naapuruston asukkaat.

Sarjaa on esitetty Suomessa MTV3 Ava -maksukanavalla nimellä *Naapurit*.

Maaliskuussa 2022 tiedotettiin, että sarja päättyy saman vuoden kesällä.

## Lähteet
Jx

**Jx** tarkoittaa seuraavia:

* ĵ, kirjoitetaan esperantossa myös jx, latinalainen kirjain
* JX, brittiläinen artisti
* JX, kanadalainen yhtye
* JX, käyttöjärjestelmä.

## Henkilöt
Jx on seuraavan henkilön nimi:

* Jake Williams (s. 1974), taiteilijanimet JX ja Rex the Dog, brittiläinen DJ.

## Katso myös
Aihepiiriin liittyvät myös seuraavat:

* Lexus JX, automalli
* Roland JX-3P, syntetisaattori.
The Playmate

**The Playmate** on suomalaisen Francine-yhtyeen viides studioalbumi. Se julkaistiin vuonna 1999 vain Cd-levynä.Levyn juhlavuotena vuonna 2019 levy julkaistaan ensimmäistä kertaa myös LP-levynä. 

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
* Albumi Meteli.net -sivustolla 

### Viitteet
Independence Stadium (Sambia)

**Independence Stadium** on stadion Sambian pääkaupungissa Lusakassa. Stadionille mahtuu noin 30 000 katsojaa, ja sitä käytetään lähinnä jalkapallo-otteluissa. Sen viereen rakennetaan suurempi, noin 70 000-paikkainen stadion, jonka pitäisi valmistua vuoteen 2011 mennessä.
Catch the Rainbow: The Anthology

__NOTOC__
**Catch the Rainbow: The Anthology** on Rainbow-yhtyeen vuonna 2003 julkaistu kahden cd-levyn kokoelma-albumi.

## Kappaleet

### CD 1
# 
#  
#  
#  
#  
#  
#  
#  
#  
#  
#  
#  

### CD 2
# 
# 
#  
# 
#  
# 
#  
# 
# 
#  
#  
#  
#  
#  
#  
# 

## Arvostelut
* Allmusic: 

## Lähteet
Independence Stadium

**Independence Stadium** voi tarkoittaa seuraavia stadioneita:

* Independence Stadium (Yhdysvallat) Louisianassa
* Independence Stadium (Gambia) Bakaussa
* Independence Stadium (Namibia) Windhoekissa
* Independence Stadium (Sambia) Lusakassa
* Stadium Merdeka (Independence Stadium) Malesiassa
Antero Gustafsson

**Antero Gustafsson** on suomalainen muusikko, joka tunnetaan parhaiten Jytäjemmarit-kantriyhtyeen perustajana, basistina ja lauluntekijänä. Gustafsson on vastannut toisen yhtyeen perustajan Marko Ahon ohella Jytäjemmarien kappaleiden teosta. Aho ja Gustafsson ovat toimittaneet myös vuonna 2002 ilmestyneen *Mikko Saa Relaa!* -kirjan, mikä sisältää Pekka Myllykosken laulutekstejä ja tarinoita niiden takaa, sekä sen jatko-osan, vuonna 2010 julkaistun *Mihis me jäätiinkään? – Ison Kirjan Poika* -kirjan.

## Aiheesta muualla
* Pekka Myllykoski ja Jytäjemmarit -sivusto
Fullahead

**Fullahead** on suomalaisen Francine-yhtyeen kuudes studioalbumi. Se julkaistiin vuonna 2001.

## Kappaleet
# 
# 
# 
# 
# 
# 
# 
# 
# 
# 
# 
# 

## Arviot
* Soundi: 

## Aiheesta muualla
* Albumi Meteli.net -sivustolla 

## Lähteet
Ilkka Remes (jalkapalloilija)

**Ilkka Remes** (s. 29. heinäkuuta 1963 Lahti) on suomalainen entinen jalkapalloilija. Hänen pelipaikkansa oli vasen laitapuolustaja.

Remes pelasi koko uransa Kuusysissä vuosina 1981–1993. Urallaan hän voitti viisi Suomen mestaruutta sekä neljä SM-hopeaa. Liigaotteluita hänelle kertyi kaikkiaan 306 ja niissä hän teki 16 maalia. Remes on voittanut Kuusysissä myös Suomen Cupin kahdesti vuosina 1983 ja 1987.

Maajoukkueessa Remes debytoi 20. helmikuuta 1982 harjoitusottelussa Ruotsia vastaan. Yhteensä Remes pelasi urallaan 34 maaottelua vuosina 1982–1992.

## Saavutukset
*Suomen mestaruus 1982, 1984, 1986, 1989, 1991
**SM-hopea 1987, 1988, 1990, 1992
*Suomen Cup 1983, 1987

## Lähteet
Vlade Divac

**Vlade Divac** (, s. 3. helmikuuta 1968 Prijepolje, Jugoslavia) on serbialainen urheiluvaikuttaja ja kilpauransa päättänyt koripalloilija.

Divac oli yksi ensimmäisistä NBA:ssa menestyneistä eurooppalaisista pelaajista. Pelipaikaltaan hän oli sentteri.
## Ura
Divac edusti kotimaassaan vuosina 1980–1989 ja 1998–1999 Elan Prijepoljea, Sloga Kraljevoa, Partizan Belgradia ja Belgradin Punaista Tähteä. NBA:ssa hän pelasi vuosina 1989–1998 ja 1999–2005 Los Angeles Lakersin, Charlotte Hornetsin ja Sacramento Kingsin riveissä.

Jugoslavian maajoukkueessa Divac saavutti hopeaa 1988 kesäolympialaisissa ja 1996 kesäolympialaisissa. Lisäksi hän voitti Jugoslavian riveissä maailmanmestaruuden vuosina 1990 ja 2002 sekä Euroopan-mestaruuden vuosina 1989, 1991 ja 1995.

Divac valittiin helmikuussa 2009 Serbian olympiakomitean puheenjohtajaksi.

## Lähteet
* Divac NBA:n sivustolla 
* Vlade Divac Bio, Stats and Results  Olympics at Sports-Reference.com 
* Vlade Divac NBA Stats  Basketball-Reference.com 

### Viitteet

## Aiheesta muualla
Die Erlebnisgesellschaft

**Die Erlebnisgesellschaft** () on saksalaisen yhteiskuntatutkijan Gerhard Schulzen vuonna 1992 ilmestynyt teos. Schulze väittää, että nykyaikaisessa yhteiskunnassa ihmisten suunnistautuminen arkielämässään tapahtuu yhä vähemmän todellisuudessa havaittujen seikkojen perusteella ja yhä enemmän yksilöllisten elämysten ja mielikuvien perusteella. Esimerkki tästä on kulutus minuutta muodostavana toimintana. Mitä enemmän elämyksiä, sitä rikkaampi elämä, on nykyajan toimintasääntö. Schulzen mielestä liian yksipuolinen elämysperäisyys uhkaa ihmisten mahdollisuutta suunnistautua itsenäisesti.

## Lähteet

## Kirjallisuus

*
Elämysyhteiskunta

**Elämysyhteiskunta** voi viitata seuraaviin asioihin:

* Gerhard Schulzen teos *[[Die Erlebnisgesellschaft]]* (1992)
* Rolf Jensenin teos *[[The Dream Society]]* (1992)
Musandam

**Musandam** () on Omanin maakunta Hormuzinsalmen rannalla. Alueen pinta-ala on 1&nbsp;619 neliökilometriä ja asukasluku 31&nbsp;425 (2010). Maakunnan pääkaupunki on alueen pohjoisosassa sijaitseva Khasab, josta on matkaa Omanin pääkaupunkiin Masqatiin 481 kilometriä. Musandam on Omanin eksklaavi, sillä Yhdistyneet arabiemiirikunnat erottaa alueen varsinaisesta Omanista.

Alueen kuljetusyhteydet ovat perinteisesti olleet ongelmalliset, mutta heinäkuun lopulta 2008 lähtien tilanne on parantunut, koska nopea matkustajalautta aloitti liikennöinnin Musandamin ja Masqatin välillä. Musandamin pohjoisosassa, Kumzarin ympäristössä puhutaan länsi-iranilaista kumzarin kieltä. 

## Piirikuntataso
Aluehallinnon alemmalla, eli toisella tasolla maakunta jakautuu neljää piiriin: Khasab, Bukha, Daba al-Bayah ja Madha. Madha sijaitsee erillään muusta maakunnasta: Musandamin pääosan ja Omanin sulttaanikunnan pääosan puolivälissä.

## Lähteet

## Aiheesta muualla

*Musandamista Omanin tiedotusministeriön sivuilla  
*Valokuvia alueelta
Iran Aseman Airlinesin lento 6895

**Iran Aseman Airlinesin lennon 6895 onnettomuus** tapahtui 24. elokuuta 2008 lähellä Manasin kansainvälistä lentoasemaa Kirgisian pääkaupungissa Biškekissä. Lento oli matkalla Iranin Teheraniin, joskin aiemmin sen kerrottiin olleen matkalla Mašhadiin.

Onnettomuus sattui, kun Itek Airin Boeing 737-200 -koneeseen oli tullut teknisiä ongelmia nousun aikana. Koneen käännyttyä takaisin se syöksyi maahan kesken laskeutumisen noin 2 kilometrin päähän kiitotiestä. Koneessa oli 83 matkustajaa ja seitsemän miehistön jäsentä, joista 68 kerrotaan kuolleen.

Itek Air ei saa lentää Euroopan unionin alueella.

## Tappiot
Koneessa oli 83 matkustajaa, joista 68 kuoli. 22 ihmisen ilmoitettiin selvinneen onnettomuudesta hengissä, mukaan lukien kaikki seitsemän miehistön jäsentä. Uhreihin lukeutui myös kymmenhenkinen biškekiläiskoulun lentopallojoukkue.

## Lähteet
Luc Longley

**Lucien James ”Luc” Longley** (s. 19. tammikuuta 1969 Melbourne, Victoria) on australialainen kilpauransa päättänyt koripalloilija.

Longley oli ensimmäinen NBA:ssa pelannut australialainen. Pelipaikaltaan hän oli keskushyökkääjä.

Longley pelasi NBA:ssa vuosina 1991–2001 Minnesota Timberwolvesin, Chicago Bullsin, Phoenix Sunsin ja New York Knicksin riveissä. Parhaiten hänet muistetaan Michael Jordanin johtamasta Chicagon suurjoukkueesta 1990-luvun loppupuolelta: Longley saavutti Bullsin riveissä kolme peräkkäistä NBA-mestaruutta vuosina 1996–1998.

Longley pelasi myös Australian maajoukkueessa muun muassa kolmissa kesäolympialaisissa (Soul 1988, Barcelona 1992 ja Sydney 2000) sekä vuoden 1990 MM-kilpailuissa.

## Aiheesta muualla
* Profiili Basketball-Reference.com 
* Longley NBA:n sivustolla
Level 8

**Level 8** on suomalaisen Francine-yhtyeen seitsemäs studioalbumi. Se julkaistiin vuonna 2003.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
* Albumi Meteli.net -sivustolla
* Finnmusic.net
Hospital Hallucinations Take One

**Hospital Hallucinations Take One** on thrash metal -yhtye Airdashin vuonna 1989 julkaistu toinen studioalbumi.

Albumi debytoi Suomen virallisen listan sijalla 37.

## Kappaleet
#
#
#
#
#
#
#
#

CD-versio sisältää lisäksi liveversion kappaleesta "Thank God It's Monday".

## Kokoonpano
* Juha Laine – laulu
* Markku Niiranen – kitara
* Roope Sirén – kitara
* Kirka Sainio – basso
* Ykä – rummut

### Tuotanto
* Mikko Karmila – tuottaja
* Juha Heininen – äänittäjä
* Petteri Vilkki – kansikuva

## Lähteet

## Aiheesta muualla
* Hospital Hallucinations Take One discogs.com -sivustolla
* 
* Airdash - Pakarockin perilliset. Rumba 22/1989.
COCOM

Lyhenne **COCOM** tarkoittaa:

* Coordinating Committee for Multilateral Export Controls oli vuonna 1947 perustettu kylmän sodan aikainen kauppasaarto korkean teknologian tuotteille itäblokkiin
* Unified Combatant Command on Yhdysvaltain asevoimien sotatoimialueen tasoinen usean aselajin päämaja, joiden alaisuuteen Yhdysvaltain asevoimat jakaa maailman
Stina Rautelin

**Stina Agnes Elisabeth Rautelin** (25. lokakuuta 1963 Helsinki – 26. huhtikuuta 2023) oli suomalainen Tukholmassa asunut näyttelijä. Teatterikorkeakoulussa opiskellut Rautelin nähtiin Suomessa muun muassa televisioelokuvissa *[[Caprice Classic]]* (1991) ja *[[Kasvoton mies (vuoden 1995 elokuva)|Kasvoton mies]]* (1995). Ruotsissa hänet tunnettiin parhaiten roolistaan Lena Klingströminä 15 *[[Beck (elokuvasarja)|Beck]]*-elokuvassa. Lisäksi hän näytteli televisiosarjoissa *[[Varustamo (televisiosarja)|Varustamo]]* ja *[[Radioskugga]]*.

Rautelin työskenteli näyttelijänä myös teatterissa. Hänet kiinnitettiin Tukholman kaupunginteatteriin vuonna 2001.

Rautelin kuoli 59-vuotiaana huhtikuussa 2023. Hän sairasti syöpää.

## Lähteet

## Aiheesta muualla
* 
* 
*
Hopeahietikon leirintäalue

**Hopeahietikko**, paremmin tunnettu ruotsinkielisellä nimellä **Silversand**, on leirintäalue Hankoniemen pohjoisrannalla, noin neljän kilometrin päässä Hangon kaupungista. Se on nykyään erityisen suosittu purjelautailijoiden ja perhematkailijoiden keskuudessa. 

Leirintäaluetta on vuodesta 2011 ylläpitänyt Ab Cornia Oy. Alueen vieressä sijaitsee myös toiselle omistajalle kuuluva motelli.

## Historiaa
Vuosina 1962–1968 leirintäaluetta ylläpiti Suomen Autoklubi. 1960-luvun keskivaiheilla leirintäalueella vieraili noin 20–25 tuhatta ihmistä vuosittain, vilkkaimmin Hangon Regatan aikoihin. Vuoden 1977 kävijämäärä oli 33&nbsp;500.

Ainakin 1980-luvun keskivaiheilta vuoden 2007 loppuun Silversandin leirialuetta ylläpiti Lomaliitto, jonka ketjuun kuului parikymmentä muutakin suomalaista leirintäaluetta. Lomaliitto teki konkurssin 2009.

## Lähteet

## Aiheesta muualla
* http://www.campingsilversand.fi
Perttula

**Perttula** voi tarkoittaa muun muassa seuraavia:

## Paikannimenä

*Perttula, Ypäjän kunnan entinen nimi
*Perttula, kylä Ypäjällä
*Perttula, kylä Nurmijärvellä
*Perttula, kartano Hämeenlinnassa, entisessä Vanajassa
*Perttula eli Bardu, kunta Norjassa

## Henkilön sukunimenä

*Anni Perttula (s. 1990), ”Merenneito Riia”, suomalainen viihdetaiteilija 
*Antti Perttula (s. 1943), suomalainen jääkiekkoilija
*Eeva Perttula (s. 1978), Porin Ässien toimitusjohtaja
*Hans Perttula (1910–1988), Suomen maatalousministeri 1957–1958
*Heli Perttula, suomalainen näyttelijä
*Jarkko Perttula (s. 1978), suomalainen pesäpalloilija 
*Juha Perttula (1964–2015), suomalainen psykologian professori
*Matti Perttula (s. 1961), suomalainen pianisti
*Max Perttula (s. 1972), suomalainen parfymööri
*Pauli Perttula (s. 1954), suomalainen pituushyppääjä
*Pekka Perttula (s. 1960), Suomen Keskustan puoluesihteeri 1994–1997
*Pirkko-Liisa Perttula (s. 1955), suomalainen toimittaja-kirjailija
*Päivi Perttula (s. 1966), suomalainen kirjailija
*Tessa Perttula (s. 2006), suomalainen jalkapalloilija.
Enemmistöparlamentarismi

**Enemmistöparlamentarismi** on valtiomuoto, jossa valtiopäivien alahuoneen enemmistö lopullisesti päättää poliittisista asioista ja yksikamarisilla valtiopäivillä parlamentti. Enemmistöparlamentarismi liittyy vahvasti kaksipuoluejärjestelmään, jossa on selkeä hallitusrintama-oppositio -asetelma.

Enemmistöparlamentarismin edelläkävijämaana pidetään Yhdistynyttä kuningaskuntaa, jossa järjestelmä alkoi kehittyä kuninkaanvallan tultua rajoitetuksi parlamentin vallan kasvaessa.

Enemmistöparlamentarismista käytetään joissain maissa myös nimitystä Westminster-järjestelmä.